ai4bharat/Pralekha huggingface dataset:
रस्ते वाहतूक आणि महामार्ग मंत्रालय
उत्कृष्टता केंद्र - अत्याधुनिक परिवहन तंत्रज्ञान आणि प्रणाली केंद्र  स्थापन करण्यासाठी भारतीय महामार्ग अभियंता अकादमीने न्यु साउथवेल्स विद्यापीठाशी केला करार
नवी दिल्ली, 15 जुलै 2021
नोएडा इथे अत्याधुनिक तंत्रज्ञान आणि प्रणाली केंद्र  स्थापन करण्यासाठी ,केंद्रीय रस्ते परिवहन आणि महामार्ग मंत्रालयाअंतर्गत असलेल्या भारतीय महामार्ग अभियंता अकादमीने  ऑस्ट्रेलियाच्या न्यू साउथ वेल्स विद्यापीठासोबत ,केलेल्या करारावर स्वाक्षऱ्या करण्यात आल्या.
रस्ते परिवहन आणि महामार्ग मंत्री श्री. नितीन गडकरी, रस्ते परिवहन आणि महामार्ग आणि नागरी हवाई वाहतूक राज्यमंत्री जनरल  डॉ. व्ही.के.सिंह ,  विभागाचे महासंचालक आणि विशेष सचिव श्री. आय.के. पांडे,  चे संयुक्त सचिव श्री. सुमन प्रसाद सिंह, भारतीय महामार्ग अभियंता अकादमीचे संचालक श्री. संजीव कुमार , न्यू साउथ वेल्स विद्यापीठाचे कुलगुरु प्रा. इयान जेकब्स, एकात्मिक परिवहन नवोन्मेष संशोधन केंद्राचे संचालक प्रा. विनायक दीक्षित यांच्यासह केंद्रीय रस्ते विकास आणि महामार्ग मंत्रालयाचे , भारतीय महामार्ग अभियंता अकादमी आणि न्यू साउथ वेल्स विद्यापीठाचे वरिष्ठ अधिकारी यांच्या उपस्थितीत आभासी माध्यमातून झालेल्या एका कार्यक्रमात करारावर स्वाक्षऱ्या करण्यात आल्या.
भारतीय महामार्ग अभियंता अकादमीमध्ये अत्याधुनिक परिवहन तंत्रज्ञान आणि प्रणाली केंद्र स्थापन करण्याच्या दृष्टीने क्षमता बांधणी , तंत्रज्ञान हस्तांतरण आणि पोषक वातावरण तयार करण्याच्या प्रकल्पासाठी हा करार आहे. न्यू साऊथ वेल्स विद्यापीठ अद्ययावत परिवहन प्रणाली आणि प्रतिकृती या विषयावर विद्यापीठाचा प्रमाणित अभ्यासक्रमदेखील देणार आहे.
अत्याधुनिक परिवहन तंत्रज्ञान आणि प्रणाली केंद्राची विस्तृत व्याप्ती खालीलप्रमाणे आहे.
1 . महामार्गांच्या संपूर्ण जाळ्यासाठी आणि राष्ट्रीय महामार्गांसाठी तत्वतः सिमुलेशन सॉफ्टवेअरचे कोडिंग, मोजणी आणि प्रमाणीकरण तसेच परिस्थिती विश्लेषण यांचा समावेश असणारे भारतासाठी विशिष्ट प्रदीर्घ क्षमता असलेले रस्तेबांधणी मॉडेल  न्यू साऊथवेल्स विद्यापीठाद्वारे तयार करण्यात येईल.
2. सिमुलेशन सॉफ्टवेअरचे कोडिंग, मोजणी आणि प्रमाणीकरण तसेच परिस्थिती विश्लेषण याचा समावेश असणारे भारतात रस्ते बांधणीच्या दृष्टीने न्यू साऊथ वेल्स विद्यापीठाकडून शहरी विस्तृत डेटा मॉडेल प्राप्त होईल.
3. न्यू साऊथवेल्स विद्यापीठाद्वारे प्रमाणित अद्ययावत परिवहन यंत्रणा आणि प्रतिकृती या विषयावरील अभ्यासक्रम भारतात तीन आणि ऑस्ट्रेलियात तीन कार्यशाळा घेऊन शिकवला जाईल. प्रत्येक कार्यशाळा पाच दिवसांची असेल आणि 40 सहभागींना त्यात भाग घेण्यास अनुमती दिली जाईल.
अत्याधुनिक परिवहन प्रणालीच्या नाविन्य, संशोधन आणि विकासाच्या संधींसह हा करार भारत आणि ऑस्ट्रेलियातील परिवहन क्षेत्रातील उद्योग आणि स्टार्टअप्सला प्रोत्साहन देईल.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
मत्स्योत्पादन, पशुविकास आणि दुग्धविकास मंत्रालय
पशुसंवर्धन आणि दुग्धव्यवसाय विभागाकडून पशुवैद्यकीय सेवेबद्दल जागरूकता निर्माण करण्यासाठी आकांक्षी जिल्ह्यांमध्ये 2000 शिबिरांचे आयोजन
नवी दिल्ली, 25 एप्रिल 2023
स्वातंत्र्याचा अमृत महोत्सव या मोहिमेचा एक भाग म्हणून, पशुसंवर्धन आणि दुग्धव्यवसाय विभागाने 24 एप्रिल 2023 रोजी सर्वसमावेशक विकास या मोहिमेअंतर्गत “पशुधन जागृती अभियान” या जनजागरण उपक्रमाचे आयोजन केले होते.यावेळी विभागाच्या विविध योजना आणि कार्यक्रमांची माहिती, विशेष करून उद्योजकता, लसीकरण आणि या विभागाच्या इतर लाभार्थी-केंद्रित योजनांची माहिती; सामायिक सेवा केंद्रांच्या नेटवर्कद्वारे गावपातळीवर 2000 शिबिरे आयोजित करून देण्यात आली.
पशुसंवर्धन आणि दुग्धव्यवसाय विभागाच्या अतिरिक्त सचिव वर्षा जोशी या बैठकीच्या अध्यक्षस्थानी होत्या. यावेळी उपस्थितांना सरकारच्या विविध योजना आणि पशुवैद्यकीय सेवांची संपूर्ण माहिती देण्यात आली तसेच विभागामार्फतच या योजनांसाठी पोर्टलवर अर्ज कसा करायचा याचीही संपूर्ण माहिती देण्यात आली. या जनजागृती कार्यक्रमात सामायिक सेवा केंद्रांतील सुमारे 1 लाख शेतकरी सामील झाले होते.
कार्यक्रमादरम्यान श्रीमती जोशी यांनी शेतकऱ्यांशी संवाद साधला. शेतकर्यांना पशुसंवर्धन आणि दुग्धव्यवसायाच्या विविध पैलूंबद्दल अधिक चांगल्या प्रकारे माहिती समजून घेण्यास मदत करण्यासाठी त्यांचे मार्ग आणि कौशल्य अत्यंत मोलाचे ठरले.
बेरोजगार तरुणांमध्ये आणि पशुपालकांमधे ग्रामीण उद्योजकता निर्माण करण्यात कुक्कुटपालन, मेंढ्या, शेळी, डुक्कर, पशुखाद्य आणि चारा या क्षेत्रातील डीएएचडीच्या  पुनर्संरेखित योजना चांगल्या उपजीविकेच्या संधी निर्माण करण्यात आणि त्यांना आत्मनिर्भर करण्यात सहाय्य करत आहेत, असे श्रीमती जोशी यांनी आपल्या उद्घाटनपर भाषणादरम्यान सांगितले.
हा कार्यक्रम शेतकऱ्यांना पशुसंवर्धन आणि दुग्धव्यवसायातील नवीनतम पद्धती आणि तंत्रांबद्दलची माहिती अधिक चांगल्या प्रकारे समजून घेण्यास मदत करण्यासाठी तयार करण्यात आला आहे, ज्यामुळे त्यांचे जीवनमान सुधारेल. सादरीकरण आणि दृकश्राव्य माध्यमाच्या सहाय्याने योजनांचा परिणाम आणि फलिताचे यश यांचे महत्त्व या उपक्रमांद्वारे समजावून सांगण्यात आले.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
अर्थ मंत्रालय
एक एप्रिल 2020 पासून 26,242 कोटी रुपये परतावे देण्यात आले
नवी दिल्ली, 22 मे 2020
केंद्रीय प्रत्यक्ष कर मंडळ  ने एक एप्रिल ते 21 मे 2020 या कालावधीत, 16,84,298 करपात्र व्यक्तींचे 26,242 कोटी रुपयांचे करपरतावे दिले आहेत.
या कालावधीत, 15,81,906 करपात्र व्यक्तींचे 14,632 कोटी रुपयांचे प्राप्तिकर परतावे देण्यात आले आहेत तर, 1,02,392 करपात्र व्यक्तींचे 11,610 कोटी रुपयांचे कॉर्पोरेट करपरतावे देण्यात आले आहेत.
केंद्रीय अर्थमंत्री निर्मला सीतारामन यांनी गेल्या आठवड्यात आत्मनिर्भर भारत अभियानाच्या पैकेजची घोषणा केल्यानंतर, कर परतावे देण्याच्या प्रक्रियेला आणखी गती देण्यात आली असून जलदगतीने हे परतावे बँकेत जमा केले जात आहेत.
केंद्रीय प्रत्यक्ष कर मंडळाने, गेल्या, म्हणजेच 16 मे रोजी संपलेल्या आठवड्यात, 9 ते 16 मे या कालावधीत 2050.61 कोटी रुपयांची रक्कम 37,531प्राप्तिकर पात्र व्यक्तींच्या खात्यात जमा केली आहे. तसेच, 2878 कॉर्पोरेट करपात्र व्यक्तींच्या खात्यात 867.62 कोटी रुपये रक्कम जमा केली आहे. या आठवड्यात, म्हणजेच 17 ते 21 मे या कालावधीत, आणखी 1,22,764 प्राप्तिकरपात्र व्यक्तींच्या खात्यात 2672.97 कोटी रुपये, तर 33,774 कॉर्पोरेट करपात्र खात्यात, यात एमएसएमई, प्रोप्रायटरशिप इत्यादी खात्यांमध्ये 6714.34 कोटी रक्कम जमा करण्यात आली. म्हणजेच, एकूण 1,56,538 करपात्र व्यक्तींच्या खात्यात, 9387.31 कोटी रुपये रक्कम जमा करण्यात आली आहे.M.Jaitly/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
तिरुअनंतपुरम येथे नागरी स्वागत समारंभात राष्ट्रपतींची उपस्थिती; 'कुदुम्बश्री 'च्या रौप्यमहोत्सवी सोहळ्याचे केले उद्घाटन आणि 'उन्नती' उपक्रमाचा केला शुभारंभ
राष्ट्रपती द्रौपदी मुर्मू आज  तिरुवनंतपुरम येथे केरळ सरकारने त्यांच्या सन्मानार्थ आयोजित केलेल्या नागरी सत्कार समारंभाला उपस्थित होत्या. या प्रसंगी राष्ट्रपतींनी ' कुदुम्बश्री ' च्या रौप्यमहोत्सवी सोहळ्याचे उद्घाटन केले तसेच 'उन्नती' उपक्रमाचा शुभारंभ केला. कुदुम्बश्री ही जगातील सर्वात मोठ्या महिला बचतगट नेटवर्कपैकी एक संस्था आहे तर उन्नती हा अनुसूचित जाती आणि जमातीच्या तरुणांसाठी रोजगार आणि स्वयंरोजगाराच्या संधी निर्माण करणारा एक छत्री कार्यक्रम आहे.
केरळ हे विशेष करून निसर्ग-उपचार आणि आयुर्वेदावर आधारित आरोग्य रिसॉर्ट्सचे प्रमुख केंद्र आहे, असे मेळाव्याला संबोधित करताना राष्ट्रपती म्हणाल्या. केरळच्या हुशार आणि मेहनती लोकांनी त्यांच्या प्रामाणिकपणा, कौशल्य या गुणांमुळे तसेच विविध उपक्रमांसाठी जागतिक स्तरावर आदर प्राप्त केला आहे, असेही त्या म्हणाल्या.
राष्ट्रपतींचे भाषण पाहण्यासाठी कृपया येथे क्लिक करा-
पंतप्रधान कार्यालय
पंतप्रधान नरेंद्र मोदी यांनी माजी भारतीय राजदूत अबसार बेउरिया यांच्या निधनाबद्दल तीव्र शोक व्यक्त केला
पंतप्रधान नरेंद्र मोदी यांनी माजी भारतीय राजदूत अबसार बेउरिया यांच्या निधनाबद्दल तीव्र शोक व्यक्त केला आहे.
पंतप्रधान कार्यालयाने ट्विट केले;
" देशासाठी भरीव सेवा करणारे अबसार बेउरिया कायम स्मरणात राहतील. ओडिया भाषा आणि संस्कृतीचे महान पुरस्कर्ते म्हणूनही त्यांनी आपला ठसा उमटवला. त्यांच्या निधनाने दु:ख झाले आहे. त्यांच्या कुटुंबियांप्रति आणि मित्रांप्रति संवेदना व्यक्त करतो. ओम शांती: -पंतप्रधान
संरक्षण मंत्रालय
197 वा गनर्स डे साजरा दिवस
पुणे, 28 सप्टेंबर 2023
दक्षिण कमांडच्या सर्व तोफखाना एककांनी आणि विभागाने 28 सप्टेंबर 2023 रोजी 197 वा गनर्स डे साजरा केला. 28 सप्टेंबर या तारखेला रेजिमेंट ऑफ आर्टिलरीच्या इतिहासात विशेष महत्त्व आहे. 5  माउंटन बॅटरी 28 सप्टेंबर 1827 रोजी स्थापन केली गेली. स्थापनेपासून ती अखंडित सेवेमध्ये असल्यामुळे , तिचा स्थापना दिन दरवर्षी गनर्स डे म्हणून साजरा केला जातो.
तोफखानाच्या रेजिमेंटला आपल्या समृद्ध परंपरेचा आणि पराक्रमाच्या गौरवशाली भूतकाळाचा अभिमान आहे. आपल्या देशाच्या अखंडतेला धोका निर्माण झाला, त्या प्रत्येक वेळी या रेजिमेंटने त्या संकटावर विजय मिळवला. सध्याच्या दहशतवाद विरोधी कारवायांमधील उत्कृष्ट योगदानाबद्दलही तोफखाना दलाला सन्मानित करण्यात आले आहे. या रेजिमेंटला युद्ध आणि शांततेच्या काळात तसेच परदेशातील मोहिमांमध्ये देशाची सेवा करण्याचा गौरवशाली इतिहास आहे. व्यावसायिक उत्कृष्टता, निःस्वार्थ समर्पण आणि कर्तव्याप्रति निष्ठा, ही या रेजिमेंटची ओळख आहे. शत्रूंबरोबरच्या सर्व मोठ्या संघर्षांमध्ये, तसेच संकटे आणि नैसर्गिक आपत्तींच्या वेळी रेजिमेंटने देशाची सेवा केली आहे.
रेजिमेंटला स्वातंत्र्यपूर्व काळात एक व्हिक्टोरिया क्रॉस, एक विशिष्ट सेवा पदक, 15 मिलिटरी क्रॉसेस, आणि स्वातंत्र्योत्तर काळात एक अशोक चक्र, सात महावीर चक्रे, नऊ कीर्ती चक्रे, एकशे एक वीर चक्रे, एकोणसत्तर शौर्य चक्रे, यांसह प्रतिष्ठेचे अनेक सन्मान प्राप्त झाले आहेत. रणांगणावर दाखवलेल्या शौर्याचा आणि व्यावसायिकतेचा गौरव म्हणून या रेजिमेंटला स्वातंत्र्यपूर्व आणि स्वातंत्र्योत्तर काळात 42 बॅटल ऑनर किताब देऊन गौरविण्यात आले आहे. रेजिमेंटने आंतरराष्ट्रीय दर्जाचे उत्कृष्ट खेळाडूही तयार केले आहेत, ज्यांनी दोन पद्मश्री पुरस्कार, सात अर्जुन पुरस्कार, दोन पद्मभूषण आणि एक पद्मविभूषण पुरस्कार मिळवून रेजिमेंटचा सन्मान वाढवला आहे.
आधुनिक शस्त्र प्रणालींसह अधिक गतिशीलता आणि संहारक शक्तीसह या भारतीय तोफखान्याची एक अत्याधुनिक लढाऊ दलाच्या रूपात झपाट्याने प्रगती होत असून, प्रगत आधुनिक तंत्रज्ञानासह सुसज्ज झाल्याने या दलाचे " सर्वत्र इज्जत-ओ- इक्बाल  हे ब्रीदवाक्य सार्थ ठरवण्यास मदत होईल.
यावेळी दक्षिण कमांडचे अति विशिष्ट सेवा पदक, युद्ध सेवा पदक, सेना पदक, विशिष्ट सेवा पदक प्राप्त जनरल ऑफिसर कमांडिंग इन चीफ, लेफ्टनंट जनरल अजय कुमार सिंग यांनी तोफखाना रेजिमेंटने दिलेल्या सेवेची प्रशंसा केली आणि गनर्सनी देशसेवेसाठी पुन्हा एकदा स्वतःला समर्पित करावे, असे आवाहन केले.PIB Pune | M.Pange/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 38
ग्राहक व्यवहार, अन्न आणि सार्वजनिक पुरवठा मंत्रालय
ग्राहक आयोगाने मागील तीन वर्षात विवादाची सुमारे 3.20 लाख प्रकरणे निकाली काढली
नवी दिल्ली, 27 जुलै 2021
केंद्रीय ग्राहक व्यवहार, अन्न व सार्वजनिक वितरण राज्यमंत्री श्री. अश्विनीकुमार चौबे यांनी आज लोकसभेत एका प्रश्नाच्या लेखी उत्तरात माहिती दिली की, कॉन्फोनेट पोर्टलवर उपलब्ध माहितीनुसार, गेल्या तीन वर्षात देशभरातील सर्व ग्राहक आयोगांकडून वादविवादाची 3,20,754 प्रकरणे निकाली काढण्यात आली आहेत.
विद्यमान ग्राहक संरक्षण अधिनियम, 2019,मधील तरतुदींनुसार, ग्राहकांच्या विवादांचे सुलभ ,किफायतशीर आणि वेगाने निराकरण करण्यासाठी, जिल्हा, राज्य आणि राष्ट्रीय पातळीवर ग्राहक आयोग या त्रिस्तरीय अर्ध -न्यायिक यंत्रणेची स्थापना करण्यात आली आहे, अशी माहिती त्यांनी दिली.
विविध विषयांसंदर्भातील ग्राहकांचे हक्क आणि जबाबदाऱ्यांशी संबंधित विविध विषयांवर 'जागो ग्राहक जागो ' या शीर्षकाखाली हा विभाग विविध माध्यमांद्वारे देशव्यापी “ग्राहक जागरूकता” मोहीम देखील राबवितो
अधिक माहितीसाठी येथे क्लिक करा
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 210 कोटी 58 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4 कोटींहून अधिक
भारतातील सध्याची कोविड सक्रीय रुग्णसंख्या 96,442
गेल्या 24 तासांत देशात 10,649 नव्या कोरोना बाधित रुग्णांची नोंद
देशातील रोगमुक्ती दर सध्या 98.59%
साप्ताहिक पॉझिटीव्हिटी दर सध्या 3.32% आहे
नवी दिल्ली 24 ऑगस्ट 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 210 कोटी 58 लाखांचा  टप्पा ओलांडला आहे. देशभरात 2,80,21,928 सत्रांच्या आयोजनातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,715
|
|
2nd Dose
|
|
1,01,03,610
|
|
Precaution Dose
|
|
66,72,817
|
|
FLWs
|
|
1st Dose
|
|
1,84,33,941
|
|
2nd Dose
|
|
1,76,93,393
|
|
Precaution Dose
|
|
1,29,79,040
|
|
Age Group 12-14 years
|
|
1st Dose
|
|
4,00,65,627
|
|
2nd Dose
|
|
2,97,32,609
|
|
Age Group 15-18 years
|
|
1st Dose
|
|
6,15,86,402
|
|
2nd Dose
|
|
5,20,79,088
|
|
Age Group 18-44 years
|
|
1st Dose
|
|
56,03,54,273
|
|
2nd Dose
|
|
51,22,16,123
|
|
Precaution Dose
|
|
5,34,34,395
|
|
Age Group 45-59 years
|
|
1st Dose
|
|
20,38,59,319
|
|
2nd Dose
|
|
19,61,17,017
|
|
Precaution Dose
|
|
3,09,86,699
|
|
Over 60 years
|
|
1st Dose
|
|
12,75,52,876
|
|
2nd Dose
|
|
12,25,79,284
|
|
Precaution Dose
|
|
3,90,23,454
|
|
Precaution Dose
|
|
14,30,96,405
|
|
Total
|
|
2,10,58,83,682
भारतातील कोविड सक्रीय रुग्णसंख्या आता 96,442 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.22% आहे.
त्यामुळे, भारतातील रोगमुक्ती दर आता 98.59% झाला आहे. गेल्या 24 तासांत 10,677 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,37,44,301 झाली आहे.
गेल्या 24 तासांत, देशात नव्या 10,649 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,07,096 चाचण्या करण्यात आल्या. देशात आतापर्यंत एकंदर 88 कोटी 35 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 3.32% आहे आणि दैनंदिन पॉझिटीव्हिटी दर 2.62%.इतका नोंदला गेला आहे.
पंतप्रधान कार्यालय
काश्मीरच्या अनेक शतके जुन्या 'नमदा' हस्तकलेच्या पुनरुज्जीवनावरील लेख पंतप्रधानांनी केला सामायिक
पंतप्रधान नरेंद्र मोदी यांनी काश्मीरच्या अनेक शतके जुन्या 'नमदा' या हस्तकलेच्या पुनरुज्जीवनावरील एक लेख सामायिक केला आहे.
पंतप्रधानांनी ट्विट केले:
“काश्मीरची अनेक शतके जुनी 'नमदा' हस्तकला पुनरुज्जीवित होत आहे आणि आता इतक्या वर्षांनंतर जगभरात पोहोचत आहे याचा आनंद आहे! आपल्या कारागिरांच्या कौशल्याचा आणि दृढतेचे हे प्रमाण आहे. हे पुनरुज्जीवन आपल्या समृद्ध वारशासाठी समाधानाची बाब आहे.”
पंतप्रधान कार्यालय
इशिता, या इयत्ता नववीतील विद्यार्थिनीने परीक्षा पे चर्चा वर काढलेल्या चित्राची पंतप्रधानांनी केली प्रशंसा
अंबाला कॅन्टोन्मेंट येथील केंद्रीय विद्यालयातील इयत्ता नववीतील विद्यार्थिनी इशिता हिने परीक्षा पे चर्चा 2023 वर काढलेल्या चित्राची पंतप्रधान नरेंद्र मोदी यांनी प्रशंसा केली आहे.
के व्ही संघटनेच्या ट्विटला उत्तर देताना पंतप्रधान म्हणाले:
"फारच सुरेख! चित्रांच्या माध्यमांमधून परीक्षेच्या वेळी विद्यार्थ्यांच्या दिनचर्येचे सर्वोत्कृष्ट प्रस्तुतीकरण."
पंतप्रधान कार्यालय
केंद्रीय राखीव पोलिस दलाच्या 82 व्या स्थापना दिनानिमित्त पंतप्रधानांनी दिल्या शुभेच्छा
नवी दिल्ली, 27 जुलै 2020
पंतप्रधान नरेंद्र मोदी यांनी केंद्रीय राखीव पोलिस दलाच्या 82 व्या स्थापना दिनानिमित्त शुभेच्छा दिल्या आहेत.
पंतप्रधान यांनी एका ट्विटमध्ये म्हटले आहे की, "केंद्रीय राखीव पोलिस दलाच्या सर्व कर्मचाऱ्यांना 82 व्या स्थापना दिनानिमित्त शुभेच्छा! देशाच्या सुरक्षिततेसाठी हे दल सदैव तत्पर असते. या दलाच्या धैर्य व व्यावसायिकतेची सर्वदूर प्रशंसा होत असते.
भविष्यात केंद्रीय राखीव पोलीस दलाला यशाची अत्युच्च शिखरे सर करण्यासाठी भरघोस शुभेच्छा !"U.Ujgare/U.Raikar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
उत्तराखंडमधील ऋषिकेश  येथे जी 20 भ्रष्टाचारविरोधी कार्य गटाच्या  दुसऱ्या बैठकीचा समारोप
उत्तराखंडमधील ऋषिकेश  येथे आज जी 20 भ्रष्टाचारविरोधी कार्यकारी गटाच्या  दुसऱ्या बैठकीचा समारोप झाला. संरक्षण आणि केंद्रीय पर्यटन राज्यमंत्री अजय भट यांनी 25 मे रोजी या बैठकीचे उद्घाटन केले होते.
संयुक्त राष्ट्रांचे अमली पदार्थ आणि गुन्हेगारीविरोधी कार्यालय , आर्थिक सहकार्य आणि विकास संघटना , इगमॉन्ट ग्रुप , द इंटरनॅशनल क्रिमिनल पोलीस ऑर्गनायझेशन  आणि आंतरराष्ट्रीय नाणेनिधी  प्रतिनिधी यांच्यासह 20 सदस्य राष्ट्रांचे 90 प्रतिनिधी या बैठकीत सहभागी झाले होते. बैठकीच्या अध्यक्षस्थानी कार्मिक आणि प्रशिक्षण विभागाचे अतिरिक्त सचिव आणि जी 20 भ्रष्टाचारविरोधी कार्यकारी गटाचे अध्यक्ष राहुल सिंग होते तर कार्यकारी गटाच्या कृती दलाचे प्रमुख इटलीचे जिओवन्नी तारताग्लिआ पॉलसेल्ली आणि इटलीचे परराष्ट्र व्यवहार आणि आंतरराष्ट्रीय सहकार्य मंत्री फॅब्रिझिओ मार्सेली उपाध्यक्ष होते.
मालमत्ता पुनर्प्राप्ती, फरार आर्थिक गुन्हेगार, माहितीच्या देवाणघेवाणीसाठी सहकार्याचे औपचारिक आणि अनौपचारिक मार्ग, भ्रष्टाचाराचा सामना करण्यासाठी संस्थात्मक रचनात्मक चौकट आणि परस्पर कायदेशीर साहाय्य यासारख्या अनेक महत्त्वाच्या विषयांवर गेल्या तीन दिवसांमध्ये सखोल आणि फलदायी चर्चा झाली आहे. 'भ्रष्टाचार रोखण्यासाठी आणि त्यांच्याशी लढा देण्यासाठी जबाबदार सार्वजनिक संस्था आणि प्राधिकरणांची सचोटी आणि परिणामकारकता वाढवणे', 'भ्रष्टाचाराचा सामना करण्यासाठी कायद्याच्या अंमलबजावणीशी संबंधित आंतरराष्ट्रीय सहकार्य आणि माहितीची देवाणघेवाण तसेच 'भ्रष्टाचाराशी संबंधित मालमत्ता पुनर्प्राप्ती यंत्रणा मजबूत करणे', या तीन उच्च स्तरीय तत्त्वांवर प्रतिनिधींनी सहमती दाखवली.
एसीडब्ल्यूजीच्या पहिल्या दिवशी, 'लिंग आणि भ्रष्टाचार' या विषयावर एक आगळावेगळा कार्यक्रम राबवण्यात आला. परराष्ट्र व्यवहार आणि सांस्कृतिक राज्यमंत्री मीनाक्षी लेखी यांचे यावेळी प्रमुख भाषण झाले.
ऋषिकेश येथे मुक्कामादरम्यान प्रतिनिधींनी भारताची समृद्ध संस्कृती, वारसा आणि पाककृतींचा आस्वाद घेतला.
तिसरी बैठक 9-11 ऑगस्ट दरम्यान कोलकाता येथे होणार आहे.
युवा व्यवहार आणि क्रीडा मंत्रालय
13 ते 15 ऑगस्ट दरम्यान घरोघरी तिरंगा फडकवण्याचे केंद्रीय मंत्री अनुराग ठाकूर यांचे युवकांना आवाहन
नवी दिल्ली, 9 ऑगस्ट 2022
देशातल्या “हर घर तिरंगा” या मोहिमेचा एक भाग म्हणून 13 ते 15 ऑगस्ट 2022 या कालावधीत घरोघरी तिरंगा फडकवण्याचे आवाहन, केंद्रीय माहिती आणि प्रसारण तसेच युवा व्यवहार आणि क्रीडा मंत्री अनुराग सिंह ठाकूर यांनी युवकांना केले. आज "ऑगस्ट क्रांती" दिनाच्या निमित्ताने आपल्या तरुणांनी आपापल्या क्षेत्रात समर्पण भावनेने आणि मेहनतीने योगदान देऊन जगात अव्वलस्थानी तिरंगा फडकवण्याची शपथ घेतली पाहिजे, असे ते म्हणाले. आपला राष्ट्रध्वज म्हणजे केवळ कापडाचा तुकडा नाही तर 130 कोटी भारतीयांना एकत्र आणण्याचे सामर्थ्य तिरंगा ध्वजात आहे, असे अनुराग ठाकूर म्हणाले. देशाला एकसंध ठेवण्यासह भारताला पुढे घेऊन जाण्याचा आणि भारताला बळकट करण्याचा संकल्प आपल्या तरुणांनी केला पाहिजे, असे त्यांनी सांगितले. शिमला येथे नेहरू युवा केंद्र, राष्ट्रीय सेवा योजनेचे  स्वयंसेवक आणि विविध युवा मंडळांच्या सदस्यांसोबत आयोजित युवा परिषदेत ते आज बोलत होते.शिमला  येथील नेहरू युवा केंद्राने या परिषदेचे आयोजन केले होते.
भारत दर्शन कार्यक्रमाच्या माध्यमातून तरुण पिढीमध्ये देशभक्ती आणि राष्ट्रीय एकात्मतेची भावना रुजवण्याचे आवाहन त्यांनी तरुणांशी संवाद साधताना केले.प्रत्येक तरुणाने आपल्या राज्यातील आणि देशातील अन्य ठिकाणे आणि भागांना भेट दिली पाहिजे या माध्यमातून त्यांच्यात आपुलकीची आणि देशभक्तीची भावना निर्माण होण्यास आणि त्यांना जबाबदार नागरिक बनण्यास मदत होईल, असे त्यांनी सांगितले.
या परिषदेतील सहभागीसोबत उत्स्फुर्त चर्चा करताना , देशातील विविध विषयांबाबत आणि समस्यांबाबत तरुणांची मते जाणून घेण्याचा अनुराग ठाकूर यांनी प्रयत्न केला. नेहरू युवा केंद्र, राष्ट्रीय सेवा योजनेचे स्वयंसेवक आणि विविध युवा मंडळांच्या तरुणांसोबत त्यांनी महिला सक्षमीकरण, एक भारत श्रेष्ठ भारत, कौशल्य विकास, क्रीडा क्षेत्राची भूमिका, फिट इंडिया चळवळ आणि करियर समुपदेशन यांसारख्या विषयांवर चर्चा केली.
हर घर जल योजना, स्वच्छता, उज्वला योजना आणि डिजिटल इंडिया इत्यादी केंद्र सरकारच्या योजनांच्या यशाचाही त्यांनी उल्लेख केला.फिट इंडिया चळवळीला चालना देण्यासाठी त्यांनी त्यांच्या लोकसभा मतदारसंघात 250 जिम स्थापन केल्याचे त्यांनी सांगितले.
नुकत्याच झालेल्या राष्ट्रकुल क्रीडा स्पर्धांमध्ये भारताने 61 पदके जिंकली आणि स्पर्धेत चौथे स्थान मिळवले. या निकालावरून ,क्रीडा क्षेत्रात आपले यश अनेक पटींनी वाढल्याचे दिसून आले आहे, असे त्यांनी सांगितले.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
माहिती आणि प्रसारण मंत्रालय
52 व्या भारतीय आंतरराष्ट्रीय चित्रपट महोत्सवाच्या भारतीय पॅनोरामा विभागासाठी आवेदने पाठवण्याचे आवाहन
नवी दिल्ली, 18 जुलै 2021
52 व्या भारतीय आंतरराष्ट्रीय चित्रपट महोत्सव- ईफ्फीच्या 2021 च्या भारतीय पॅनोरामा विभागासाठी आवेदने पाठवावीत असे आवाहन करण्यात आले आहे. भारतीय पॅनोरामा हा इफ्फीमधील एक महत्वाचा विभाग असून, त्या अंतर्गत, भारतातील चित्रपट कलेला प्रोत्साहन देण्यासाठी समकालीन सर्वोत्तम भारतीय चित्रपट दाखवले जातात. यंदा, इफ्फीचा 52 वा सोहळा, गोव्यात, 20 ते 28 नोव्हेंबर, 2021 दरम्यान होणार आहे.
या विभागासाठी अर्ज पाठवण्याची अंतिम तारीख 12 ऑगस्ट 2021 ही आहे, तसेच, ऑनलाईन राजासोबतच त्याची हार्ड कॉपी आणि आवश्यक ती कागदपत्रे सादर करण्याची अंतिम तारीख 23 ऑगस्ट 2021 ही आहे. 2021 च्या भारतीय पॅनोरामा विभागासाठी अर्ज सादर करताना निश्चित केलेल्या मार्गदर्शक सूचनांचे पालन होणे अनिवार्य आहे. या विभागासाठी पाठवलेला चित्रपट CBFC समोर सादर करण्याची तारीख किंवा चित्रपट निर्मिती पूर्ण झाल्याची तारीख, महोत्सवाच्या 12 महिने आधीच्या कालावधीतील म्हणजेच, एक ऑगस्ट 2020 ते 31 जुलै, 2021 असावी. ज्या चित्रपटांना या कालावधीत सेन्सॉर बोर्डाचे प्रमाणपत्र मिळालेले नसेल, मात्र ते याच काळात निर्माण करण्यात आले असतील,तर असेही चित्रपट महोत्सवासाठी पाठवता येतील. सर्व चित्रपटांना इंग्रजीतून सबटायटल्स असणे अनिवार्य असेल.
भारतीय आंतरराष्ट्रीय चित्रपट महोत्सवात भारतीय पॅनोरामा विभाग 1978 साली सुरु करण्यात आला. भारतीय चित्रपटांना आणि या चित्रपटातून दाखवल्या जाणाऱ्या भारताच्या समृध्द परंपरेला जगासमोर आणण्याच्या हेतूने हा विभाग सुरु करण्यात होता. भारतीय पॅनोरामा विभागात, त्या वर्षीचे भारतातील सर्वोत्तम चित्रपट निवडले जातात.
माहिती आणि प्रसारण मंत्रालयाच्या अखत्यारीतील, चित्रपट महोत्सव संचालानालयाद्वारे आयोजित केल्या जाणाऱ्या भारतीय पॅनोरामा या विभागाअंतर्गत. फिचर तसेच कथाबाह्य चित्रपटही निवडले जातात. या चित्रपटात संकल्पना असलेले, सौन्दर्य आणि नाट्यमयता, अशा पैलूंचा विचार केला जातो. आंतरराष्ट्रीय चित्रपट महोत्सवात आंतरराष्ट्रीय चित्रपट महोत्सवाच्या भारतातील आणि परदेशी अशा किफायतशीर व्यासपीठांवर प्रदर्शित करण्यासाठी, द्विपक्षीय सांस्कृतिक आदानप्रदान कार्यक्रमाअंतर्गत भारतीय फिल्म वीक्स आणि सांस्कृतिक आदानप्रदान प्रोटोकॉलमध्ये विशेष भारतीय चित्रपट महोत्सव तसेच विशेष भारतीय पॅनोरामा महोत्सव आयोजित केले जातात.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
येत्या 28 ऑक्टोबर रोजी होणाऱ्या राज्यांच्या गृहमंत्र्यांच्या चिंतन शिबिराला पंतप्रधान रहाणार उपस्थित
पंतप्रधान श्री नरेंद्र मोदी येत्या 28 ऑक्टोबर 2022 रोजी सकाळी 10:30 वाजता होणाऱ्या देशातील राज्यांच्या गृहमंत्र्यांच्या चिंतन शिबिराला दृकश्राव्य माध्यमाद्वारे संबोधित करणार आहेत.हे चिंतन शिबिर दिनांक 27 आणि 28 ऑक्टोबर 2022 रोजी सूरजकुंड, हरियाणा येथे आयोजित करण्यात आले आहे. राज्यांचे गृह सचिव आणि पोलीस महासंचालक  तसेच केंद्रीय सशस्त्र पोलीस दल  आणि केंद्रीय पोलीस संघटना  यांचे महासंचालक हे देखील या चिंतन शिबिरातही उपस्थित राहणार आहेत.
गृहमंत्र्यांचे हे चिंतन शिबिर पंतप्रधानांनी स्वातंत्र्यदिनाच्या दिवशी त्यांच्या भाषणात घोषित केलेल्या पंचप्रण धोरणानुसार देशाअंतर्गत सुरक्षेशी संबंधित बाबींवर विचार विनिमय करून राष्ट्रीय दृष्टीकोन तयार करण्यासाठी घेण्यात येत आहे.सहकारी संघराज्य या भावनेला प्राधान्य देत हे शिबिर, केंद्र आणि राज्य स्तरावरील विविध हितसंबंधितांमध्ये नियोजन आणि समन्वय साधण्याचा अधिकाधिक प्रयत्न करेल.
पोलीस दलाचे आधुनिकीकरण, सायबर क्राईम व्यवस्थापन, फौजदारी न्याय व्यवस्थेत आयटीचा वाढता वापर, भू सीमा व्यवस्थापन, किनारी सुरक्षा, महिला सुरक्षा, अंमली पदार्थांची तस्करी यासारख्या मुद्द्यांवर या शिबिरात विचारमंथन होणार आहे.
राष्ट्रपती कार्यालय
पाच देशाच्या राजदूतांनी त्यांची अधिकारपत्रे राष्ट्रपतींना केली सादर
नवी दिल्ली, 26 ऑक्टोबर 2022
राष्ट्रपती द्रौपदी मुर्मु यांनी आज, 26 ऑक्टोबर 2022 रोजी, राष्ट्रपती भवन येथे झालेल्या समारंभात युगांडाचे उच्चायुक्त तसेच व्हिएतनाम, इराण, स्वीडन आणि बेल्जियम यांच्या राजदूतांकडून त्यांची अधिकारपत्रे स्वीकारली. यावेळी पुढील राजदूत/उच्चायुक्तांनी राष्ट्रपतींसमोर आपापल्या देशांची ओळखपत्रे सादर केली.
- जॉयस काकुरामात्सि किकाफुंदा,रिपब्लिक ऑफ युगांडाचे उच्चायुक्त
- न्यूगेनतान्ह हे, सोशालिस्ट रिपब्लिक ऑफ व्हिएतनामचे राजदूत
- ईराज इलाही, इस्लामिक रिपब्लिक ऑफ इराणचे राजदूत
- जान थेसेल्फ, स्वीडनचे राजदूत
- दीदायर व्हॅन्डरहॅल्स्ट, किंगडम ऑफ बेल्जियमचे राजदूतS.Patil/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97